དེ་རིང་འདིར་བཤད་ལུང་གྲུབ་རྗེས་ངོས་ཀྱིས་སེམས་བསྐྱེད་འདོན་རྒྱུ་ཡིན།ཐམས་ཅད་རྣལ་འབྱོར་གྱི་སེམས་བསྐྱེད་ནང་བཞིན་རེད།དེ་འདྲའི་སེམས་བསྐྱེད་ཅིག་འདོན་ན་དྲན་བྱུང་།ངོས་ཀྱིས་ཉམས་ལེན་བྱ་རྒྱུ་དེའང་ཀུན་རྫོབ་བྱང་ཆུབ་དང་དོན་དམ་བྱང་ཆུབ་ཀྱི་སེམས་དེ་གཙོ་བོ་ཉམས་ལེན་བྱེད་བཞིན་ཡོད།དེ་རིང་འདིར་ཡང་བྱང་ཆུབ་མཆོག་ཏུ་སེམས་བསྐྱེད་རྒྱུ་དང་།སྟོང་ཉིད་ཀྱི་ལྟ་བ་སྒོམ་ནས་དོན་དམ་བྱང་ཆུབ་སེམས་ངོ་མ་ཆགས་རྒྱུ་མིན་ཡང་ས་བོན་ཞིག་ཆགས་རྒྱུ་རེད།ཆོས་འབྲེལ་འགྲོ་སྟངས་འདི་ལྟར་ཡིན།ཞེས་བཀའ་སློབ་སྩལ་རྗེས་མགོན་པོ་གང་ཉིད་མཆོག་གི་ཐུགས་བསྐྱེད་དམ་བཅའ་གཙོ་བོ་ལས་བྱམས་པ་དང་བརྩེ་བ་གཙོ་བོར་གྱུར་བའི་འགྲོ་བ་མིའི་བཟང་པོའི་རིན་ཐང་དང་ཆོས་ལུགས་མཐུན་སྒྲིལ་གོང་མཐོར་གཏོང་ཐབས་སྐོར་བཀའ་སློབ་སྩལ།